Բժիշկը շտապում էր սկսել վիրահատությունը: Բայց, թվում էր, դրա համար ինչ-որ բան պակասում էր: Բացի այդ՝ դերասանի պատմածը կարծես ցնցել էր նրան: Նա ոչ մի արտասովոր բան չէր տեսնում այն բանում, որ վիրահատության սեղանին անգիտակից պառկած Համլետ-Օթելլո-Քեֆլի Իսկանդերը փորձել է փրկել հայ ծերունուն: Բժշկի համոզմամբ՝ հենց այդպես կվարվեր յուրաքանչյուրը, ով իրեն մարդ է համարում: Սակայն այս քաղաքի բնակիչները, ասես պայմանավորված, ձգտել էին հեռու մնալ մարդկայնություն կոչվածից: Թվում էր՝ նրանց արդեն նույնիսկ ձեռնտու էլ չէր պահպանել մարդկային դեմքը: